pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-8 มี.ค. วันสตรีสากล นายกฯชู  “ผู้หญิงคือพลังขับเคลื่อนประเทศ” ต่างชาติชื่นชม เร่งแก้ปัญหาความไม่เท่าเทียม
วันจันทร์ที่ 8 มีนาคม 2564
8 มี.ค. วันสตรีสากล นายกฯชู  “ผู้หญิงคือพลังขับเคลื่อนประเทศ” ต่างชาติชื่นชม เร่งแก้ปัญหาความไม่เท่าเทียม
8 มี.ค. วันสตรีสากล นายกฯชู  “ผู้หญิงคือพลังขับเคลื่อนประเทศ” ต่างชาติชื่นชม เร่งแก้ปัญหาความไม่เท่าเทียม
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เนื่องในวันสตรีสากล 8 มี.ค. นายกรัฐมนตรี พล.อ.ประยุทธ์ จันทร์โอชา ได้กล่าวชื่นชมบทบาทของผู้หญิงว่า เป็นผู้มีความสําคัญในการขับเคลื่อนประเทศอย่างมากในทุกๆด้าน หากจะเปรียบเป็นช้าง ผู้หญิงก็เสมือนช้างเท้าหน้าข้างหนึ่งทีก้าวไปข้างหน้าคู่กับผู้ชายซึ่งเป็นเท้าอีกข้างหนึ่ง เป็นกําลังหลักในการหารายได้สู่ครอบครัว เป็นแม่ผู้ดูแลลูก ดูแลผู้สูงอายุในบ้าน และดูแลงานบ้านต่างๆ ซึ่งเป็นบทบาทที่หนักและใช้ความทุ่มเทสูงมาก จึงอยากให้คนในสังคม องค์กรตระหนักในเรื่องนี้ให้มากขึ้น การกําหนดระเบียบหรือข้อปฏิบัติจะได้ส่งเสริมให้ผู้หญิงได้ใช้ศักยภาพได้เต็มที่ทั้งเรื่องการดูแลครอบครัวและการทํางาน
ในช่วงเวลาที่ผ่านมา บทบาทของผู้หญิงไทยเป็นที่กล่าวถึงในระดับนานาชาติมากขึ้นเรื่อยๆ ดังเห็นได้จากจํานวนที่เพิ่มขึ้นของผู้หญิงที่ครองตําแหน่งผู้บริหารระดับสูงในองค์กรทั้งภาคเอกชนและภาครัฐ บทบาทผู้หญิงในการทํางานเป็นอาสาสมัครประจําหมู่บ้าน (อสม.) อาสาสมัครพัฒนาสังคมและความมั่นคงของมนุษย์ประจําหมู่บ้าน (อพม.) องค์กรภาคประชาสังคมด้านสตรีและเด็ก ที่เป็นกลุ่มเครือข่ายช่วยงานภาครัฐอย่างมากในการเข้าไปดูแลประชาชนให้ปลอดภัยและลดผลกระทบจากการแพร่ระบาดของโควิด19 มากไปกว่านั้น ในพื้นที่จังหวัดชายแดนใต้ เรายังได้เห็นบทบาทผู้หญิงในฐานะทหารพรานทั้งจากกองทัพบกและกองทัพเรือ จํานวน 640 นาย ที่คอยปฎิบัติงานช่วยเหลือเด็กและสตรี ร่วมจัดตั้งจุดตรวจด่านตรวจ ส่งเสริมการมีส่วนร่วมของประชาชนในพื้นที่โดยเฉพาะกลุ่มสตรีและเยาวชน
อย่างไรก็ตาม นางสาวรัชดากล่าวเพิ่มเติมว่า “ยังคงมีปัญหาที่ฝังลึกในสังคมไทยอยู่ เรื่องทัศนคติหญิงด้อยกว่าชาย การใช้ความรุนแรงในครอบครัว ซึ่งรัฐบาลไม่เคยนิ่งนอนใจ ได้กําหนด ยุทธศาสตร์การพัฒนาสตรีและบูรณาการการทํางานระหว่างหน่วยงานมาอย่างต่อเนื่อง มีวัตถุประสงค์ 1)ให้คนไทยทุกคน มีความคิดที่ถูกต้องเรื่องความเท่าเทียมระหว่างหญิงชาย ทุกเพศมีศักดิ์ศรีความเป็นคนเท่ากัน 2)พัฒนาสังคมไทยให้เป็นสังคมที่มีความเป็นธรรม ยุติธรรม และปราศจากการเลือกปฏิบัติ 3)ส่งเสริมผู้หญิงเข้ามีบทบาททางการเมือง มีส่วนร่วมในการกําหนดนโยบายระดับต่างๆ และ 4) เร่งพัฒนาศักยภาพและเสริมสร้างคุณภาพชีวิตของสตรีในทุกกลุ่มทุกวัย โดยเฉพาะกลุ่มที่อยู่ในภาวะลําบาก เพื่อให้ผู้หญิงมีเสรีภาพและความมั่นคงในการดําเนินชีวิต โดยสามารถใช้พลังและศักยภาพของตนเองได้เต็มที่ ให้ทุกๆวันเป็นวันของผู้หญิง”
...........................
รัฐบาลไทย-ข่าวทำเนียบรัฐบาล-รัฐบาลเตรียมระบบดูแลประชาชนหลังรับวัคซีนโควิด-19
วันจันทร์ที่ 8 มีนาคม 2564
รัฐบาลเตรียมระบบดูแลประชาชนหลังรับวัคซีนโควิด-19
วันเสาร์ที่ 6 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
วัคซีนโควิด-19 คล้ายกับวัคซีนโรคอื่นๆ ที่ผู้รับวัคซีนอาจเกิดอาการข้างเคียงไม่พึงประสงค์ขึ้นได้ รัฐบาลจึงเตรียมระบบรองรับเพื่อดูแลประชาชนตั้งแต่หลังการฉีด โดยให้พักสังเกตอาการที่โรงพยาบาล 30 นาที หลังจากนั้นมีระบบไลน์ “หมอพร้อม” และเจ้าหน้าที่โรงพยาบาลคอยติดตามอาการในวันที่ 1, 7 และ 30 ในภาพรวมของไทย มีผู้ที่รับวัคซีนไปแล้วกว่า 13,000 คน และเกิดอาการไม่พึงประสงค์ เช่น มีไข้ ปวดเมื่อยเนื้อตัว แน่นหน้าอก คิดเป็นสัดส่วนน้อยกว่าร้อยละ 0.01 และหายได้เองภายใน 2 วัน ส่วนอาการข้างเคียงรุนแรง เช่น มีไข้สูง ผื่นขึ้นทั้งตัว ปวดศรีษะรุนแรง หายใจลําบาก หรือชัก มีโอกาสเกิดน้อยกว่า 1 ในล้านโดส โดยสามารถติดต่อในกรณีฉุกเฉินได้ที่สายด่วน 1669
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมท่าอากาศยานจัดอบรมบุคลากรท่าอากาศยานเบตง พร้อมฝึกซ้อมแผนฉุกเฉิน
วันพฤหัสบดีที่ 18 มีนาคม 2564
กรมท่าอากาศยานจัดอบรมบุคลากรท่าอากาศยานเบตง พร้อมฝึกซ้อมแผนฉุกเฉิน
กรมท่าอากาศยานจัดการอบรมบุคลากรท่าอากาศยานเบตง พร้อมจัดการฝึกซ้อมแผนฉุกเฉินร่วมกับหน่วยงานในพื้นที่ เมื่อวันที่ 15 - 17 มีนาคม 2564 ณ ท่าอากาศยานเบตง อําเภอเบตง จังหวัดยะลา
ขณะนี้ ท่าอากาศยานเบตง กรมท่าอากาศยาน อยู่ระหว่างขั้นตอนการขอใบรับรองการดําเนินงานสนามบินสาธารณะ จากสํานักงานการบินพลเรือนแห่งประเทศไทย (กพท.) โดยจะต้องดําเนินการแก้ไขข้อบกพร่องด้านบุคลากร ที่มีข้อสังเกตถึงจํานวนของบุคลากรผู้ปฏิบัติงานอาจไม่เพียงพอ รวมถึงไม่มีการจัดฝึกซ้อมแผนฉุกเฉินของสนามบิน
สําหรับการลงพื้นที่ในครั้งนี้ นายณรงค์ อรุณภาคมงคล ผู้เชี่ยวชาญเฉพาะด้านความปลอดภัยภาคพื้น และเจ้าหน้าที่กองมาตรฐานสนามบิน กรมท่าอากาศยานได้จัดอบรมบุคลากรผู้ปฏิบัติงานของท่าอากาศยานเบตง ในด้านระบบการจัดการด้านความปลอดภัย (Safety Management System), Human factors และอบรมเกี่ยวกับอากาศยาน แบบ Q400,ATR-72 โดยได้รับฟังการบรรยาย แลกเปลี่ยนความรู้ และ ระดมความคิดเห็นนําเสนอในด้านต่างๆ เพื่อให้เห็นถึงการปฏิบัติงานจริงและทําให้เกิดการทํางานเป็นทีม
นอกจากนี้ ได้จัดให้มีการฝึกซ้อมดับเพลิงด้วยไฟจริงในเวลากลางวันและกลางคืน การซ้อมดับเพลิงเข้าสถานการณ์ในพื้นที่ยากลําบาก (Remote Attack) ของเจ้าหน้าที่ดับเพลิงและกู้ภัยที่รับเข้ามาบรรจุใหม่ของท่าอากาศยานเบตง รวมถึงได้มีการเชิญหน่วยงานในพื้นที่ที่เกี่ยวข้องกับแผนฉุกเฉินสนามบิน ได้แก่ โรงพยาบาลเบตง โรงพยาบาลส่งเสริมสุขภาพตําบลยะรม สถานีตํารวจเบตง สถานีตํารวจยะรม ตํารวจตะเวนชายแดน 44 บรรเทาสาธารณภัยเทศบาลเมืองเบตง ผู้แทนอําเภอเบตง อบต.ยะรม อบต.ตาเนาะแมเราะ เทศบาลเมืองเบตง สถานีอุตุนิยมวิทยาเบตง มาร่วมประชุม ทําความเข้าใจแผนฉุกเฉินสนามบิน และขั้นตอนการปฏิบัติงานร่วมกัน รวมถึงการตั้งคณะกรรมการฉุกเฉิน พร้อมสํารวจเส้นทางเข้าออกฉุกเฉิน เส้นทางโดยรอบสนามบิน จุดเตรียมการ และจุดนัดพบ เพื่อให้เกิดความเข้าใจในพื้นที่ และเตรียมการซ้อมแผนฉุกเฉินร่วมกันในขั้นตอนต่อไป
รัฐบาลไทย-ข่าวทำเนียบรัฐบาล-รองปลัดฯ วรวรรณ  เยี่ยมชมผลิตภัณฑ์ของผู้ประกอบการที่นำมาจัดจำหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน
วันพฤหัสบดีที่ 18 มีนาคม 2564
รองปลัดฯ วรวรรณ  เยี่ยมชมผลิตภัณฑ์ของผู้ประกอบการที่นํามาจัดจําหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน
รองปลัดฯ วรวรรณ  เยี่ยมชมผลิตภัณฑ์ของผู้ประกอบการที่นํามาจัดจําหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน
วันนี้ (18 มีนาคม 2564) นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นางไพรินทร์ กันทะวงษ์ สํานักงานอุตสาหกรรมจังหวัดอุทัยธานี ให้เกียรติเยี่ยมชมผลิตภัณฑ์ ผู้ประกอบการที่นํามาจัดจําหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน” ผลิตภัณฑ์ที่ได้รับการส่งเสริมพัฒนาและมีมาตรฐานจากผู้ผลิตจังหวัดอุทัยธานีโดยตรง เพื่อช่วยเหลือวิสาหกิจชุมชนและวิสาหกิจขนาดกลางและขนาดย่อม ให้มีช่องทางการจําหน่าย และกระจายสินค้าที่เป็นภูมิปัญญาท้องถิ่น ผักปลอดสารพิษ ผลไม้ตามฤดูกาล เครื่องเงิน เครื่องประดับ ผ้าพื้นเมืองประจําท้องถิ่น น้ําพริกแมงดาปลาย่าง น้ําพริกเผากากหมู ปลาแรดแดดเดียว ฯลฯ โดยจําหน่ายตั้งแต่วันที่ 17 มีนาคม – 19 มีนาคม 2564 ณ บริเวณด้านข้างอาคารสํานักงานปลัดกระทรวงอุตสาหกรรม (ตรงข้ามธนาคารกรุงไทย) กระทรวงอุตสาหกรรม
รัฐบาลไทย-ข่าวทำเนียบรัฐบาล-ดีอีเอส MOU ก.วัฒนธรรม หนุนการใช้ประโยชน์ข้อมูลขนาดใหญ่ สร้างมูลค่าเพิ่มสินค้าบริการงานศิลปวัฒนธรรมร่วมสมัย
วันศุกร์ที่ 5 มีนาคม 2564
ดีอีเอส MOU ก.วัฒนธรรม หนุนการใช้ประโยชน์ข้อมูลขนาดใหญ่ สร้างมูลค่าเพิ่มสินค้าบริการงานศิลปวัฒนธรรมร่วมสมัย
ดีอีเอส MOU ก.วัฒนธรรม หนุนการใช้ประโยชน์ข้อมูลขนาดใหญ่ สร้างมูลค่าเพิ่มสินค้าบริการงานศิลปวัฒนธรรมร่วมสมัย
เมื่อวันที่ 5 มีนาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม ร่วมลงนามบันทึกข้อตกลงความร่วมมือ (MOU) ว่าด้วยการส่งเสริมการพัฒนาบุคลากรด้านการใช้ประโยชน์ข้อมูลขนาดใหญ่ ระหว่าง สํานักงานศิลปวัฒนธรรมร่วมสมัย กระทรวงวัฒนธรรม กับ สถาบันส่งเสริมการวิเคราะห์และบริหารข้อมูลขนาดใหญ่ภาครัฐ กระทรวงดิจิทัลเพื่อเศรษฐกิจและสังคม โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม และรักษาการรัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานและร่วมเป็นสักขีพยานในพิธีลงนามดังกล่าว ณ ศูนย์ประชุมกระทรวงวัฒนธรรม ชั้น 8 กระทรวงวัฒนธรรม
โดยการลงนามในครั้งนี้ นับเป็นเจตนารมณ์ร่วมกันของทั้งสองหน่วยงาน ในการยกระดับศักยภาพบุคลากรด้านข้อมูลสารสนเทศ เพื่อสนับสนุนให้เกิดการใช้ประโยชน์ข้อมูลสําหรับภาครัฐ ภาคธุรกิจ รวมทั้งเพิ่มประสิทธิภาพการวิเคราะห์ และนําข้อมูลศิลปวัฒนธรรมร่วมสมัยมาเพิ่มมูลค่าสินค้าและบริการให้มั่นคง มั่งคั่ง และยั่งยืน ตลอดจนสร้างนวัตกรรมบริการสาธารณะที่ตอบสนองความต้องการของประชาชน อันจะยังประโยชน์ทั้งด้านเศรษฐกิจ สังคม และวัฒนธรรมต่อประเทศชาติต่อไป
****************
รัฐบาลไทย-ข่าวทำเนียบรัฐบาล-นายกฯ เป็นประธานในงานครบรอบสถาปนากระทรวงยุติธรรม 130 ปี ย้ำแก้ปัญหาให้ประชาชนผู้มีรายได้น้อยเข้าถึงความกระบวนการยุติธรรม เท่าเทียม เป็นธรรม
วันพฤหัสบดีที่ 25 มีนาคม 2564
นายกฯ เป็นประธานในงานครบรอบสถาปนากระทรวงยุติธรรม 130 ปี ย้ําแก้ปัญหาให้ประชาชนผู้มีรายได้น้อยเข้าถึงความกระบวนการยุติธรรม เท่าเทียม เป็นธรรม
นายกฯ เป็นประธานในงานครบรอบสถาปนากระทรวงยุติธรรม 130 ปี ย้ําแก้ปัญหาให้ประชาชนผู้มีรายได้น้อยเข้าถึงความกระบวนการยุติธรรม เท่าเทียม เป็นธรรม ขับเคลื่อนงานยุติธรรมสร้างสุขให้แก่ประชาชน
วันนี้ (25 มีนาคม 2564) เวลา 11.00 น. ณ อาคารที่ทําการกระทรวงยุติธรรม ถนนแจ้งวัฒนะ เขตหลักสี่ กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในงานสถาปนากระทรวงยุติธรรม ครบรอบ 130 ปี โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยคณะผู้บริหาร ข้าราชการและเจ้าหน้าที่จากหน่วยงานในสังกัดกระทรวงยุติธรรม ให้การต้อนรับ
โอกาสนี้ นายกรัฐมนตรี เข้าร่วมการประชุมรับฟังผลงานสําคัญของกระทรวงยุติธรรม ซึ่งเป็นไปตามนโยบายนายกรัฐมนตรีในการบูรณาการการทํางานร่วมกันของหน่วยงานที่เกี่ยวข้องเรื่องของการปราบปรามยาเสพติด อาทิ ชุดปฏิบัติการ “พาลีปราบยา” เพื่อการป้องกันและปรามปรามยาเสพติด การกระทําที่ผิดกฎหมายเรื่องของการฮั้วประมูลทั่วประเทศ รวมถึงการปรับปรุงแก้ไขกฎหมายสอดคล้องกับสถานการณ์ปัจจุบัน
นายกรัฐมนตรีกล่าวถึง ความสําคัญของกระบวนการยุติธรรม คือ การบังคับใช้กฎหมายของเจ้าหน้าที่ควบคู่การสร้างการรับรู้และการเรียนรู้ให้ประชาชนเคารพกฎหมาย ทั้งกฎหมายพื้นฐาน กฎหมายที่เกี่ยวข้องกับตนเอง และกฎหมายอื่น ๆ เป็นต้น โดยขยายความรู้เรื่องของกฎหมายในระบบการศึกษาทุกระดับเพื่อให้เด็กและเยาวชนได้เรียนรู้เพื่อเป็นประโยชน์ต่อตนเองในการที่จะปฏิบัติตนได้อย่างถูกต้องเหมาะสมต่อไป
นายกรัฐมนตรีกล่าวว่า รัฐบาลสนับสนุนการทํางานของเจ้าหน้าที่และกระทรวงยุติธรรมอย่างเต็มที่ทั้งเรื่องการปราบปรามยาเสพติด การทุจริตคอร์รัปชั่น ค้ามนุษย์ ฮั้วประมูล ฯลฯ เพื่อให้การทํางานบรรลุผลสําเร็จตามเป้าหมายที่ตั้งไว้และเกิดประโยชน์ต่อประชาชนโดยรวม โดยสิ่งสําคัญของการแก้ปัญหายาเสพติดต้องดําเนินการคู่ขนานกันไปทั้งการป้องกัน ป้องปราม สืบสวน สอบสวน และการลด Demand ลง นอกจากนี้ต้องมีการศึกษากฎหมายต่าง ๆ ที่เกี่ยวข้องทั้งกฎหมายเก่าและใหม่ รวมถึงกฎหมายของต่างประเทศ เพื่อพัฒนาปรับปรุงกฎหมายของไทยให้สอดคล้องและทันกับสถานการณ์ที่เกิดขึ้น  พร้อมให้ดูแลประชาชนผู้มีรายได้น้อยให้สามารถเข้าถึงกระบวนการยุติธรรมอย่างเท่าเทียมและเป็นธรรม โดยเฉพาะการช่วยเหลือผ่าน “กองทุนยุติธรรม” ด้วย
จากนั้น นายกรัฐมนตรีได้เยี่ยมชมบูธนิทรรศการ “การเดินหน้าขับเคลื่อนงานยุติธรรม เพื่อสร้างสุขให้ประชาชน” ประกอบด้วย ประวัติศาสตร์การก่อตั้งกระทรวงยุติธรรม เพื่อรําลึกถึงความสําคัญของการก่อตั้งกระทรวงยุติธรรมผลงานเชิงรุกหรือผลงานเด่น ทิศทางการเดินหน้าขับเคลื่อนงานยุติธรรมเพื่อสร้างสุขให้ประชาชน และนวัตกรรมการให้บริการประชาชน (e-Service) ของกระทรวงยุติธรรม พร้อมทั้งปลูกต้นสนฉัตร ซึ่งเป็นต้นไม้ประจํากระทรวงยุติธรรม เพื่อเป็นที่ระลึก ณ บริเวณหน้าอาคารที่ทําการกระทรวงยุติธรรมด้วย
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-วธ.จับมือ อสมท. ต่อยอด “ผ้าไทยสวมใส่ได้จริง”  สืบสานงานศิลปวัฒนธรรมของชาติตามพระราชปณิธานของสมเด็จพระบรมราชชนนีพันปีหลวง ชวนคนรุ่นใหม่ใส่ผ้าไทย – เผยแพร่สู่นานาชาติ
วันพุธที่ 24 มีนาคม 2564
วธ.จับมือ อสมท. ต่อยอด “ผ้าไทยสวมใส่ได้จริง”  สืบสานงานศิลปวัฒนธรรมของชาติตามพระราชปณิธานของสมเด็จพระบรมราชชนนีพันปีหลวง ชวนคนรุ่นใหม่ใส่ผ้าไทย – เผยแพร่สู่นานาชาติ
วธ.จับมือ อสมท. ต่อยอด “ผ้าไทยสวมใส่ได้จริง”  สืบสานงานศิลปวัฒนธรรมของชาติตามพระราชปณิธานของสมเด็จพระบรมราชชนนีพันปีหลวง ชวนคนรุ่นใหม่ใส่ผ้าไทย – เผยแพร่สู่นานาชาติ
วันที่ 24 มีนาคม 2564 ที่ช่อง 9 MCOT HD กรุงเทพฯ นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เป็นประธานแถลงข่าวกิจกรรมรณรงค์เสริมสร้างอัตลักษณ์ความเป็นไทย โครงการผ้าไทยสวมใส่ได้จริง “พลิ้ว” โดยมีดร.ยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ผู้บริหารบริษัท อสมท จํากัด (มหาชน)และสื่อมวลชนเข้าร่วม
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม (วธ.) ร่วมกับ บมจ. อสมท จํากัด (มหาชน) จัดโครงการผ้าไทยสวมใส่ได้จริง“พลิ้ว”เพื่อสืบสานงานศิลปวัฒนธรรมของชาติตามพระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในการส่งเสริมการใช้ผ้าไทย ผ้าพื้นถิ่นและการรณรงค์ส่งเสริมอัตลักษณ์ความเป็นไทย พระองค์ทรงปฏิบัติพระราชกรณียกิจในการสืบสานงานศิลปวัฒนธรรมของชาติ อนุรักษ์ฟื้นฟูผ้าทอชนิดต่างๆ ทั้งผ้าฝ้ายและผ้าไหม โดยเฉพาะผ้าไหมไทยที่สวยงามเป็นเอกลักษณ์ไม่เหมือนชาติใดในโลกดังที่ได้ทรงฉลองพระองค์ด้วยผ้าไหมไทยในการเสด็จพระราชดําเนินทั้งในและต่างประเทศมาโดยตลอด ทําให้ผ้าไหมไทยเป็นที่รู้จักและนิยมอย่างแพร่หลาย ตลอดจนทรงส่งเสริมการผลิตการแปรรูป และจําหน่ายผ้าไทย ทําให้ประชาชนมีรายได้ มีความเป็นอยู่ที่ดีขึ้น สร้างเศรษฐกิจของชาติทั้งระดับเศรษฐกิจฐานรากและระดับนานาชาติ
นอกจากนี้ โครงการนี้ยังเป็นการดําเนินงานตามนโยบายของรัฐบาลในการส่งเสริมการใช้และสวมใส่ผ้าไทยและนโยบายวธ.ในการเทิดทูนสถาบันชาติ ศาสนาและพระมหากษัตริย์ รวมทั้งการส่งเสริมการต่อยอดทุนวัฒนธรรมด้วยคุณค่า เพิ่มมูลค่าทางเศรษฐกิจ สร้างรายได้ให้ประชาชน ชุมชนและประเทศ รวมทั้งสอดคล้องกับการดําเนินการพัฒนาอุตสาหกรรมสร้างสรรค์ที่มีศักยภาพ 5 ด้าน หรือ 5F ประกอบด้วย 1. อาหาร (Food) 2. ภาพยนตร์และวีดิทัศน์ (Film) 3. ผ้าไทยและการออกแบบแฟชั่น (Fashion) 4. มวยไทย(Fighting) และ 5.การอนุรักษ์ และขับเคลื่อนงานเทศกาลและประเพณีสู่ระดับโลก(Festival)
รัฐมนตรีว่าการกระทรวงวัฒนธรรม กล่าวอีกว่า สําหรับกิจกรรม“พลิ้ว” ประกอบด้วยการจัดแสดงแบบผ้าไทย (แฟชั่นโชว์) โดยผู้ประกาศข่าวและบุคคลที่มีชื่อเสียง การรณรงค์ส่งเสริมการให้องค์ความรู้เกี่ยวกับผ้าไทย เช่น ประวัติความเป็นมา คุณสมบัติ แหล่งผลิตผ้าไทยผ่านสื่อโทรทัศน์ สื่อวิทยุ สื่อสิ่งพิมพ์ สื่อออนไลน์ของสถานีโทรทัศน์ช่อง 9 MCOT HD ระหว่างเดือนมีนาคมถึงกันยายน 2564 ก่อให้เกิดการรับรู้ในวงกว้างและประชาชนได้เห็นตัวอย่างในการประยุกต์ใช้ผ้าไทยสวมใส่ในชีวิตประจําวันได้จริง
นายอิทธิพล กล่าวด้วยว่า โครงการผ้าไทยสวมใส่ได้จริง“พลิ้ว”เป็นการอนุรักษ์ผ้าไทยที่เป็นเอกลักษณ์ประจําชาติของประเทศไทยและรณรงค์ให้คนไทยตระหนักถึงคุณค่าและหันมานิยมสวมใส่ผ้าไทยและเป็นโครงการหนึ่งที่ส่งเสริมการนําทุนทางวัฒนธรรมมาต่อยอด สร้างคุณค่าทางสังคมและมูลค่า ทางเศรษฐกิจ สร้างการรับรู้ ความตระหนักแก่เด็ก เยาวชน และประชาชนที่จะได้ร่วมกันอนุรักษ์ผ้าไทย รวมทั้งสร้างงาน สร้างรายได้สู่ชุมชน ประเทศอย่างยั่งยืนต่อไปและเผยแพร่ผ้าไทยให้เป็นที่รู้จักแพร่หลายในระดับสากล
รัฐบาลไทย-ข่าวทำเนียบรัฐบาล-รมว.สุชาติ ขานรับ เอ็มโอยู สั่งตั้งคณะทำงาน บูรณาการขับเคลื่อนพัฒนาคุณภาพชีวิตกลุ่มเปราะบางรายครัวเรือน
วันพฤหัสบดีที่ 4 มีนาคม 2564
รมว.สุชาติ ขานรับ เอ็มโอยู สั่งตั้งคณะทํางาน บูรณาการขับเคลื่อนพัฒนาคุณภาพชีวิตกลุ่มเปราะบางรายครัวเรือน
รัฐมนตรีว่าการกระทรวงแรงงาน ขานรับนโยบายรัฐบาลขับเคลื่อนโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน สั่งตั้งคณะทํางานบูรณาการให้ความช่วยเหลือเพื่อแก้ไขปัญหาความยากจนและพัฒนาคุณภาพชีวิตกลุ่มเปราะบางด้านแรงงานให้ครอบคลุมทุกมิติ
เมื่อวันที่ 4 มีนาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญกับการแก้ไขปัญหาความยากจนโดยเฉพาะการบูรณาการเพื่อพัฒนาคุณภาพชีวิตของคนกลุ่มเปราะบางในทุกมิติอย่างยั่งยืน ผมในฐานะรัฐมนตรีว่าการกระทรวงแรงงาน ได้ขานรับนโยบายดังกล่าวของรัฐบาล ซึ่งเมื่อวันที่ 3 มีนาคมที่ผ่านมา ผมได้ร่วมเป็นสักขีพยานในพิธีลงนามบันทึกข้อตกลงความร่วมมือ“โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน” โดยมี พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานในพิธี ที่ตึกภักดีบดินทร์ ทําเนียบรัฐบาล สําหรับขอบเขตความร่วมมือของกระทรวงแรงงาน เป็นการบริการจัดหางานในประเทศให้แก่ประชาชนกลุ่มเปราะบาง เพื่อให้มีงานทําและมีรายได้ที่เหมาะสมเพียงพอสําหรับการดํารงชีวิต ตลอดจนแนะแนวและส่งเสริมการประกอบอาชีพ รวมถึงการพัฒนาผีมือให้แก่ครัวเรือนเปราะบาง ให้มีความรู้ความสามารถในการประกอบอาชีพที่สอดคล้องกับความต้องการของตลาดแรงงาน
นายสุชาติ ยังกล่าวถึง ในส่วนของกระทรวงแรงงาน ผมได้สั่งการให้ปลัดกระทรวงแรงงาน ตั้งคณะทํางานขึ้นมาเพื่อศึกษาแนวทางการส่งเสริมและสนับสนุนการบูรณาการช่วยเหลือประชาชนกลุ่มเปราะบางรายครัวเรือน และพัฒนาคุณภาพชีวิตกลุ่มเปราะบางรายครัวเรือนให้สามารถเข้าถึงสิทธิและสวัสดิการด้านแรงงานทุกมิติ ในส่วนของกระทรวงแรงงาน มีภารกิจหลักๆ ดังนี้ กรมการจัดหางานจะแนะแนวอาชีพและหางานให้ทํา กรมพัฒนาฝีมือแรงงานจะพัฒนาทักษะฝีมือและอบรมการประกอบอาชีพอิสระ กรมสวัสดิการและคุ้มครองแรงงานจะเข้าไปช่วยดูแลและคุ้มครองตามกฎหมายแรงงาน สํานักงานประกันสังคมจะเข้าไปดูแลสิทธิประโยชน์เพื่อเสริมสร้างหลักประกันความมั่นคงในชีวิต และสํานักงานปลัดกระทรวงแรงงานจะเป็นหน่วยงานกลางในการประสานข้อมูลกับหน่วยงานทั้งภายในและภายนอก โดยเฉพาะกระทรวงการพัฒนาสังคมและความมั่นคงของมนุษย์ที่จะสนับสนุนข้อมูลกลุ่มเปราะบาง เพื่อวางแผนการให้ความช่วยเหลือตามภารกิจของแต่ละหน่วยงานต่อไป
รัฐบาลไทย-ข่าวทำเนียบรัฐบาล-​“วราวุธ” ลงพื้นที่ภาคใต้ เปิดโครงการขับเคลื่อนการจัดการสิ่งแวดล้อมอย่างยั่งยืน ในมัสยิดกว่า 500 แห่งทั่วยะลา
วันจันทร์ที่ 8 มีนาคม 2564
​“วราวุธ” ลงพื้นที่ภาคใต้ เปิดโครงการขับเคลื่อนการจัดการสิ่งแวดล้อมอย่างยั่งยืน ในมัสยิดกว่า 500 แห่งทั่วยะลา
​“วราวุธ” ลงพื้นที่ภาคใต้ เปิดโครงการขับเคลื่อนการจัดการสิ่งแวดล้อมอย่างยั่งยืน ในมัสยิดกว่า 500 แห่งทั่วยะลา
“วราวุธ” ลงพื้นที่ภาคใต้ เปิดโครงการขับเคลื่อนการจัดการสิ่งแวดล้อมอย่างยั่งยืน ในมัสยิดกว่า 500 แห่งทั่วยะลา
วันนี้ (6 มีนาคม 2564) เวลา 11.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดโครงการขับเคลื่อนการจัดการสิ่งแวดล้อมมัสยิด จังหวัดยะลา ณ โรงเรียนธรรมวิทยามูลนิธิ ต.สะเตง อ.เมือง จ.ยะลา โดยมี นายจตุพร บุรุษพัฒน์ ปลัดกระทรวงฯ และคณะผู้บริหารฯ เข้าร่วม และมีนายชัยสิทธิ์ พานิชพงศ์ ผู้ว่าราชการจังหวัดยะลา ผู้นําทางศาสนา ครูและนักเรียนโรงเรียนธรรมวิทยานิธิ และหน่วยงานในพื้นที่ ให้การต้อนรับ
โครงการขับเคลื่อนการจัดการสิ่งแวดล้อมมัสยิด จ.ยะลา และโรงเรียนธรรมวิทยามูลนิธิ เป็นความร่วมมือระหว่างเครือข่ายภาคประชาชน และผู้นําศาสนาในพื้นที่ จ.ยะลา กับกระทรวงฯ เพื่อร่วมกันขับเคลื่อนการจัดการสิ่งแวดล้อมอย่างยั่งยืน นําร่องในมัสยิด 516 แห่ง ทั่วจังหวัดยะลา ก่อนขยายผลให้ครอบคลุม อีก 2 จังหวัด คือ จ.ปัตตานี และ จ.นราธิวาส โดยมีกลุ่มเป้าหมายรวมกว่า 1,000 แห่ง
ทั้งนี้ นายวราวุธ ได้กล่าวว่า ปัญหาขยะเป็นวิกฤตสิ่งแวดล้อมระดับประเทศและระดับโลก โดยเฉพาะปัญหาขยะพลาสติก ซึ่งรัฐบาลได้ตระหนักและเร่งดําเนินการแก้ไขปัญหาอย่างจริงจัง ภายใต้ Roadmap การจัดการขยะพลาสติก พ.ศ.2561 - 2573 ที่จะช่วยลดปริมาณขยะพลาสติกลงได้ 780,000 ล้านตัน/ปี เพื่อลดงบประมาณด้านการจัดการขยะมูลฝอยกว่า 3,900 ล้านบาท/ปี ทั้งยังจะช่วยประหยัดพื้นที่ฝังกลบและกําจัดขยะมูลฝอยพลาสติก 2,500 ไร่ ตลอดจนลดปริมาณการปล่อยก๊าซเรือนกระจกเทียบเท่าคาร์บอนไดออกไซด์ 1.2 ล้านตัน โดยมีเป้าหมาย นําขยะพลาสติกกลับมาใช้ประโยชน์ ร้อยละ 100 ภายในปี 2570
และภายในปีหน้าจะครบกําหนดที่พลาสติกอีก 4 ชนิด ได้แก่ ถุงพลาสติกหูหิ้วขนาดความหนาน้อยกว่า 36 ไมครอน กล่องโฟมบรรจุอาหาร แก้วน้ําพลาสติก (แบบบางใช้ครั้งเดียว) และหลอดพลาสติก (หลอดเครื่องดื่มทั่วไป) จะต้องหมดไป ซึ่งตอนนี้ โลกของเราเหลือเวลาอีกเพียง 6 ปีกว่า ตามเวลาของ Climate Clock ที่หากเราทําให้อุณหภูมิโลกสูงเกิน 1.5-2 องศาเซลเซียส เราจะต้องเผชิญกับวิกฤตสภาพภูมิอากาศที่ส่งผลกระทบต่อโลกอย่างรุนแรง จึงจําเป็นที่ต้องช่วยกันลดปริมาณก๊าซเรือนกระจก ไม่ให้อุณหภูมิโลกสูงเกินกว่า 1.5 องศาเซลเซียส
รมว. ทส. ยังได้เน้นย้ําถึงการมีส่วนร่วมของทุกภาคส่วนอย่างเข้มแข็งและจริงจัง และขอให้ร่วมกันปรับเปลี่ยนวิถีชีวิตใหม่ ที่ใส่ใจต่อสิ่งแวดล้อมมากขึ้น เพื่อยกระดับคุณภาพชีวิตของพี่น้องประชาชนทุกคน ซึ่งศาสนสถานมีส่วนสําคัญในการเป็นแหล่งเรียนรู้และถ่ายทอดขยายผล ช่วยผลักดันให้การขับเคลื่อนด้านการจัดการสิ่งแวดล้อมให้ประสบผลสําเร็จได้ เนื่องจากเปรียบเสมือนศูนย์รวมจิตใจของศาสนิกชนทุกคน โดยเฉพาะในพื้นที่ภาคใต้
ในโอกาสนี้ รมว.ทส. ได้มอบตราสัญลักษณ์ “การจัดการสิ่งแวดล้อมมัสยิด” ให้กับรองประธานคณะกรรมการอิสลามประจําจังหวัดยะลา ตลอดจนเยี่ยมชมการจัดการสิ่งแวดล้อมมัสยิด นิทรรศการต้นแบบการจัดการสิ่งแวดล้อมในโรงเรียนของโรงเรียนธรรมวิทยามูลนิธิ และปลูกต้นรวงผึ้งร่วมกับผู้นําศาสนา และคณะครูนักเรียนด้วย
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานเปิดงาน "มหาทานบารมี ประเพณีบุญผะเหวดร้อยเอ็ด" ประจำปี ๒๔๖๔
วันจันทร์ที่ 8 มีนาคม 2564
ผู้ช่วยรมว.วธ.เป็นประธานเปิดงาน "มหาทานบารมี ประเพณีบุญผะเหวดร้อยเอ็ด" ประจําปี ๒๔๖๔
ผู้ช่วยรมว.วธ.เป็นประธานเปิดงาน "มหาทานบารมี ประเพณีบุญผะเหวดร้อยเอ็ด" ประจําปี ๒๔๖๔
วันที่ ๗ มีนาคม ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดงาน "มหาทานบารมี ประเพณีบุญผะเหวดร้อยเอ็ด" ประจําปี ๒๔๖๔ โดยมี นายชยันต์ ศิริมาศ ผู้ว่าราชการจังหวัดร้อยเอ็ด นายเวียง วรเชษฐ์ นายเอนก สีหามาตย์ ที่ปรึกษารัฐมนตรีว่าการกระทรวงวัฒนธรรม นายพิกิฎ ศรีชนะ เลขานุการรัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม หน่วยงานภาครัฐ ภาคเอกชน สถาบันการศึกษา องค์กรปกครองส่วนท้องถิ่น พุทธศาสนิกชน ประชาชนในจังหวัดร้อยเอ็ดและพื้นที่ใกล้เคียง และแขกผู้มีเกียรติเข้าร่วม ณ ลานสาเกตนคร สวนสมเด็จพระศรีนครินทร์ร้อยเอ็ด อําเภอเมืองร้อยเอ็ด จังหวัดร้อยเอ็ด
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าแก้ไขปัญหาช่วยเหลือเกษตรกรที่ได้รับผลกระทบจากการสร้างเขื่อน
วันพฤหัสบดีที่ 18 มีนาคม 2564
กระทรวงเกษตรฯ เดินหน้าแก้ไขปัญหาช่วยเหลือเกษตรกรที่ได้รับผลกระทบจากการสร้างเขื่อน
กระทรวงเกษตรฯ เดินหน้าแก้ไขปัญหาช่วยเหลือเกษตรกรที่ได้รับผลกระทบจากการสร้างเขื่อน
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เป็นประธานการประชุมคณะกรรมการร่วมระหว่างภาคราชการและผู้แทนเกษตรกรที่ได้รับผลกระทบจากการดําเนินงานโครงการของรัฐครั้งที่3/2564ณห้องประชุมกระทรวงเกษตรและสหกรณ์โดยมีผู้แทนจากกรมชลประทานหัวหน้าส่วนราชการที่เกี่ยวข้องและผู้แทนเกษตรกรที่ได้รับผลกระทบเข้าร่วมประชุมฯเพื่อพิจารณาแก้ไขปัญหาแก่เกษตรกรผู้ได้รับผลกระทบจากการก่อสร้างโครงการต่างๆและรับทราบผลการดําเนินงานแก้ไขปัญหาแก่ผู้ได้รับผลกระทบจํานวน5โครงการนอกจากนี้ ที่ประชุมยังได้พิจารณาประเด็นการแก้ไขปัญหาดังนี้
1.พิจารณาเห็นชอบหลักเกณฑ์การกําหนดราคาค่าทดแทนทรัพย์สินที่ถูกเขตโครงการชลประทานที่สืบเนื่องจากมติคณะกรรมการร่วมฯเมื่อวันที่10กุมภาพันธ์2564 ได้แก่1)โครงการฝายกุมภวาปีจังหวัดอุดรธานี  ในพื้นที่อําเภอกุมภวาปีจํานวน59แปลงเนื้อที่1,509-2-01ไร่อัตราไร่ละ193,146บาทในพื้นที่อําเภอประจักษ์ศิลปาคมจํานวน163แปลงเนื้อที่2,974-0-96ไร่อัตราไร่ละ98,017บาท2)โครงการอ่างเก็บน้ําห้วยเชิงจังหวัดสุรินทร์ในพื้นที่อําเภอกาบเชิงจํานวน76แปลงเนื้อที่575-3-35ไร่อัตราไร่ละ182,623บาทและ3)โครงการอ่างเก็บน้ําบ้านทํานบจังหวัดสุรินทร์ในพื้นที่อําเภอบัวเชดจํานวน64แปลงเนื้อที่512-1-56ไร่อัตราไร่ละ194,555บาท
2.พิจารณาให้ความเห็นชอบการให้ความช่วยเหลือเกษตรกรที่ได้รับผลกระทบจากการก่อสร้างโครงการฝายห้วยหลวงจังหวัดอุดรธานีตามมติที่ประชุมคณะกรรมการร่วมฯเมื่อวันที่10กุมภาพันธ์2564ซึ่งเห็นชอบผลการดําเนินงานของคณะอนุกรรมการฯใน2อําเภอได้แก่อําเภอบ้านดุงจํานวน125แปลงเนื้อที่973-1-48ไร่ในอัตราไร่ละ84,849บาทอําเภอสร้างคอมจํานวน91แปลงเนื้อที่845-3-43ไร่ในอัตราไร่ละ301,892บาท
และ3.พิจารณาแก้ไขปัญหาเกษตรกรที่ได้รับผลกระทบจากการก่อสร้างโครงการเขื่อนน้ําอูนจังหวัดสกลนครกรณีขอรับเงินชดเชยพิเศษแทนการจัดสรรที่ดิน(เพิ่มเติม)เพื่อเป็นการช่วยเหลือเยียวยาแก่เกษตรกรที่ได้รับผลกระทบจากการก่อสร้างโครงการเขื่อนน้ําอูนจังหวัดสกลนครที่ได้รับการช่วยเหลือไปแล้วจํานวน2,285ราย
รัฐบาลไทย-ข่าวทำเนียบรัฐบาล-ปลัดเกษตรฯ เผยคณะอนุกรรมการจัดทำแผนปฏิบัติการด้านสับปะรด
วันพฤหัสบดีที่ 18 มีนาคม 2564
ปลัดเกษตรฯ เผยคณะอนุกรรมการจัดทําแผนปฏิบัติการด้านสับปะรด
ปลัดเกษตรฯ เผยคณะอนุกรรมการจัดทําแผนปฏิบัติการด้านสับปะรด พ.ศ. 2563 – 2565 เห็นชอบร่างแผนปฏิบัติการด้านสับปะรด 3 ระดับ ผลิตสับปะรดคุณภาพ สร้างความยั่งยืนอุตสาหกรรมสับปะรดไทย
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะอนุกรรมการจัดทําแผนปฏิบัติการด้านสับปะรด พ.ศ. 2563 – 2565 ครั้งที่ 2/2564 ว่า จากการประชุมคณะอนุกรรมการฯ ได้มีมติเห็นชอบ (ร่าง) แผนการปฏิบัติการด้านสับปะรด พ.ศ. 2564 – 2565 และที่ประชุมยังมีมติให้หน่วยงานที่เกี่ยวข้อง ไปเพิ่มเติมเป้าหมายและงบประมาณของโครงการใดที่ไม่สามารถระบุได้ ให้คํานวณประมาณการสัดส่วนเฉพาะสินค้าสับปะรด นอกจากนี้ ยังได้มอบหมายให้หน่วยงานที่เกี่ยวข้องปรับปรุง (ร่าง) แผนการปฏิบัติการด้านสับปะรด พ.ศ. 2564 – 2565 ให้สมบูรณ์ และส่งให้ฝ่ายเลขานุการภายในวันที่ 24 มีนาคม 2564 เพื่อจะได้เสนอคณะกรรมการนโยบายและพัฒนาสับปะรดแห่งชาติ ต่อไป
สําหรับ (ร่าง) แผนการปฏิบัติการด้านสับปะรด พ.ศ. 2564 – 2565 แบ่งเป็นแผน 3 ระดับ ได้แก่ ด้านการเพิ่มประสิทธิภาพและบริหารจัดการผลิต โดยมีประเด็นแผนปฏิบัติการ 1. พัฒนาฐานข้อมูลด้านการผลิตสับปะรดเพื่อการบริหารจัดการผลิตตามแผนที่เกษตรเชิงรุก Agri – map 2. เพิ่มประสิทธิภาพการผลิตและตรวจรับรองมาตรฐาน โดยการนําเทคโนโลยีที่เหมาะสมมาใช้ 3. พัฒนาเกษตรกรและสถาบันเกษตรกร 4. การวิจัย พัฒนาและถ่ายทอดเทคโนโลยี
ด้านการเพิ่มศักยภาพอุตสาหกรรมแปรรูป โดยมีประเด็นแผนปฏิบัติการ 1. วิจัยการส่งเสริมการนําเทคโนโลยีและนวัตกรรมมาใช้ในการสร้างมูลค่าเพิ่มให้กับสับปะรด 2. เพิ่มประสิทธิภาพและผลิตภาพการผลิตของภาคอุตสาหกรรม (Productivity) 3. เพิ่มมูลค่าของสับปะรดทั้งระบบ
ด้านการเพิ่มศักยภาพการตลาดและการส่งออก โดยมีประเด็นแผนปฏิบัติการ 1. ส่งเสริมการค้าในต่างประเทศเพื่อเพิ่มส่วนแบ่งทางการตลาดในประเทศเป้าหมาย 2. เชื่องโยงตลาด และส่งเสริมรณรงค์การบริโภคสับปะรดภายในประเทศ ผ่านช่องทางการกระจาย / จําหน่าย ในรูปแบบต่าง ๆ 3. สร้างตราสินค้าสับปะรดไทยแทนการรับจ้างผลิต (OEM) และขอใช้ตราสินค้าร่วมกับตราที่มีจําหน่ายแล้ว (Co – Branding)
นอกจากนี้ ที่ประชุมยังได้รับฟังสถานการณ์ ส่วนของสับปะรดที่ใช้สําหรับภาคอุตสาหกรรม และบริโภคสด ซึ่งจะมีช่วงเวลาที่ผลผลิตออกมาพร้อม ๆ กัน ในช่วงเดือนเมษายน - เดือนมิถุนายน และในช่วงเดือนตุลาคม - เดือนธันวาคม โดยคาดการณ์ว่า ราคาสับปะรดจะอยู่ในระดับที่สูงกว่าต้นทุนการผลิตของเกษตรกร และในภาคการส่งออกจะใกล้เคียงกับเมื่อปีที่แล้ว และอยู่ในเกณฑ์ที่สามารถรับได้
รัฐบาลไทย-ข่าวทำเนียบรัฐบาล-ปลัดวธ.เป็นประธานประชุมคณะทำงานการจัดงานใต้ร่มพระบารมี ๒๓๙ ปี กรุงรัตนโกสินทร์ ครั้งที่ ๓/๒๕๖๔
วันอังคารที่ 2 มีนาคม 2564
ปลัดวธ.เป็นประธานประชุมคณะทํางานการจัดงานใต้ร่มพระบารมี ๒๓๙ ปี กรุงรัตนโกสินทร์ ครั้งที่ ๓/๒๕๖๔
ปลัดวธ.เป็นประธานประชุมคณะทํางานการจัดงานใต้ร่มพระบารมี ๒๓๙ ปี กรุงรัตนโกสินทร์ ครั้งที่ ๓/๒๕๖๔
วันที่ ๒ มีนาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมคณะทํางานการจัดงานใต้ร่มพระบารมี ๒๓๙ ปี กรุงรัตนโกสินทร์ ครั้งที่ ๓/๒๕๖๔ โดยมี นายกิตติพันธ์ พานสุวรรณ รองปลัดกระทรวงวัฒนธรรม ผู้ตรวจราชการกระทรวงวัฒนธรรม ผู้บริหาร ผู้แทนจากหน่วยงานในสังกัดกระทรวงวัฒนธรรม และเจ้าหน้าที่ที่เกี่ยวข้อง เข้าร่วม ณ ห้องแถลงข่าว ชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-ชวน SME ไทย ขึ้นบัญชีของ สสว.
วันจันทร์ที่ 8 มีนาคม 2564
ชวน SME ไทย ขึ้นบัญชีของ สสว.
วันจันทร์ที่ 8 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนผู้ประกอบการ SME ทั่วประเทศ ลงทะเบียนขึ้นบัญชีผู้ประกอบการของสํานักงานส่งเสริมวิสาหกิจขนาดกลางและขนาดย่อม หรือ สสว. ซึ่งจะช่วยให้ผู้ประกอบการ SME เข้าถึงตลาดการจัดซื้อจัดจ้างของภาครัฐ ที่มีมูลค่ามากกว่า 1.3 ล้านล้านบาทต่อปีได้ง่ายขึ้น และแข่งขันกับผู้ประกอบการขนาดใหญ่ได้มากขึ้น เนื่องจากกฎกระทรวงกําหนดพัสดุและวิธีการจัดซื้อจัดจ้างฉบับใหม่ ที่เพิ่งบังคับใช้เมื่อวันที่ 22 ธ.ค.63 ที่ผ่านมา กําหนดให้หน่วยงานรัฐซื้อสินค้าหรือจ้างงานจาก SME ที่อยู่ในบัญชีของ สสว. ไม่น้อยกว่าร้อยละ 30 ของงบประมาณสําหรับการจัดซื้อจัดจ้างพัสดุ เพื่อเปิดโอกาสให้ SME ไทยเติบโตได้อย่างเข้มแข็ง ผู้ประกอบการเอสเอ็มอีที่สนใจ ลงทะเบียนได้ที่เว็บไซต์ www.thaismegp.com
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มอบรางวัล King Bhumibol World Soil Day Award ประจำปี 2563
วันพุธที่ 10 มีนาคม 2564
มอบรางวัล King Bhumibol World Soil Day Award ประจําปี 2563
กระทรวงเกษตรฯ จัดพิธีมอบรางวัล King Bhumibol World Soil Day Award ประจําปี 2563 ให้แก่ สภาพัฒนาการเกษตรแห่งอินเดีย (Indian Council of Agricultural Research: ICAR)
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีมอบเหรียญรางวัล King Bhumibol World Soil Day Award ประจําปี 2563 ณ กระทรวงเกษตรและสหกรณ์ โดยหน่วยงานที่ชนะเลิศรางวัล ได้แก่ สภาพัฒนาการเกษตรแห่งอินเดีย (Indian Council of Agricultural Research: ICAR) จากประเทศอินเดีย ซึ่งมีผลงานการจัดกิจกรรม “Soil health awareness week” ในมหาวิทยาลัยและสถานศึกษา เพื่อสร้างความตระหนักถึงสุขภาพของดิน และความสําคัญของการรักษาผลิตภาพดิน ควบคู่ไปกับการปกป้องสิ่งแวดล้อม แต่ด้วยการแพร่ระบาดของโรคโควิด-19 ที่ลุกลามไปทั่วโลก และประเทศไทยอยู่ในช่วงของการเฝ้าระวังส่งผลให้การเดินทางเข้ามาในราชอาณาจักรไทยมีมาตรการป้องกันเข้มงวดเพื่อป้องกันการแพร่ระบาด ทําให้หน่วยงานสภาพัฒนาการเกษตรแห่งอินเดีย (ICAR-IISS) ของสาธารณรัฐอินเดีย ไม่สามารถเดินทางมาเข้ารับเหรียญรางวัลได้ จึงได้เรียนเชิญเอกอัครราชทูตอินเดียประจําประเทศไทย Mrs. Suchitra Durai (มิสซิส สุจิตรา ดูไร) เป็นผู้แทนรับมอบเหรียญรางวัลดังกล่าวแทน
ทั้งนี้ รางวัล King Bhumibol World Soil Day Award เป็นรางวัลที่มอบให้แก่บุคคล หน่วยงาน องค์กร หรือประเทศ ที่มีความรู้ความเข้าใจ ดําเนินกิจกรรมด้านการจัดการดินอย่างยั่งยืน สร้างจิตสํานึกในการรักษาทรัพยากรดินให้กับประชาชน ตอบสนองต่อเป้าหมายการพัฒนาอย่างยั่งยืนของสหประชาชาติ ในเรื่องการจัดการสิ่งแวดล้อม นําไปสู่ความมั่นคงทางอาหาร และการขจัดความอดอยากหิวโหย โดยที่ประชุมใหญ่สมัชชาความร่วมมือทรัพยากรดินโลก (Global Soil Partnership: GSP) ครั้งที่ ๖ ณ กรุงโรม สาธารณรัฐอิตาลี เมื่อวันที่ 12 มิถุนายน 2561 มีมติรับรองการจัดตั้งรางวัล World Soil Day Award และให้มีพิธีมอบรางวัลทุกวันที่ 5 ธันวาคมของทุกปี เพื่อน้อมรําลึกถึงพระมหากรุณาธิคุณอย่างหาที่สุดมิได้ และถวายสดุดีพระเกียรติคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงศึกษาค้นคว้าวิธีการจัดการปัญหาทรัพยากรดินอย่างยั่งยืน นํามาซึ่งความเป็นอยู่ที่ดีของพสกนิกร โดยกระทรวงเกษตรและสหกรณ์ได้ขอพระราชทานพระราชานุญาต เชิญพระปรมาภิไธยของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระบรมฉายาลักษณ์ และพระราชดํารัสคัดตัดตอน เป็นชื่อรางวัล และประดิษฐานในเหรียญรางวัล
นางสาวเบญจพร ชาครานนท์ อธิบดีกรมพัฒนาที่ดิน กล่าวเพิ่มเติมว่า สําหรับผลงานการจัดกิจกรรม “Soil health awareness week” ประกอบด้วย การประชุมสัมมนาทางวิชาการ การตรวจเยี่ยมพื้นที่การทําเกษตรพร้อมให้คําแนะนํา การเดินขบวนพาเหรดรณรงค์ต่าง ๆ การจัดเวทีแลกเปลี่ยนระหว่างนักวิชาการและเกษตรกร และการฝึกอบรมเกษตรกรโดยเน้นเรื่องสุขภาพของดินพร้อมทั้งแจก soil health card ให้แก่เกษตรกรที่ได้รับการตรวจสุขภาพดิน ระหว่างวันที่ 1 - 7 ธันวาคม 2562 ในมหาวิทยาลัย สถานศึกษา และชุมชนเกษตรกรรม เพื่อสร้างความตระหนักถึงสุขภาพของดิน และความสําคัญของการรักษาผลิตผลพืชควบคู่ไปกับการปกป้องสิ่งแวดล้อม
รัฐบาลไทย-ข่าวทำเนียบรัฐบาล-กรมทางหลวงชนบทแจ้งปิดการจราจรบางช่องทางเพื่อเสริมผิวลาดยางบนสะพานภูมิพล 1 และสะพานภูมิพล 2
วันศุกร์ที่ 5 มีนาคม 2564
กรมทางหลวงชนบทแจ้งปิดการจราจรบางช่องทางเพื่อเสริมผิวลาดยางบนสะพานภูมิพล 1 และสะพานภูมิพล 2
กรมทางหลวงชนบท (ทช.) กระทรวงคมนาคม โดยสํานักบํารุงทาง จะดําเนินโครงการเสริมผิวลาดยางโพลีเมอร์แอสฟัลต์คอนกรีต (PMA) บนสะพานภูมิพล 1 และสะพานภูมิพล 2 ระหว่างวันที่ 15 มีนาคม 2564 ถึงวันที่ 30 กันยายน 2564 ตั้งแต่เวลา 22.00 ถึง 05.00 น. ของวันรุ่งขึ้น
กรมทางหลวงชนบท (ทช.) กระทรวงคมนาคม โดยสํานักบํารุงทาง จะดําเนินโครงการเสริมผิวลาดยางโพลีเมอร์แอสฟัลต์คอนกรีต (PMA) บนสะพานภูมิพล 1 และสะพานภูมิพล 2 ซึ่งจะมีเครื่องจักรกลหนักที่ต้องทํางาน ทช. จึงมีความจําเป็นต้องปิดการจราจร (บางช่องทาง) บนสะพานภูมิพล 1 และสะพานภูมิพล 2 เพื่อความปลอดภัยของผู้ใช้เส้นทางระหว่างดําเนินงานก่อสร้าง ระหว่างวันที่ 15 มีนาคม 2564 ถึงวันที่ 30 กันยายน 2564 ตั้งแต่เวลา 22.00 ถึง 05.00 น. ของวันรุ่งขึ้น จึงขอประชาสัมพันธ์ให้ผู้สัญจรผ่านสะพานฯ หลีกเลี่ยงเส้นทางในวันและเวลาดังกล่าว
ทั้งนี้ ประชาชนสามารถสอบถามรายละเอียดเพิ่มเติมได้ที่ นายจรูญ แก้วนาง นายช่างโยธาชํานาญงาน สํานักบํารุงทาง ทช. หมายเลขโทรศัพท์ 0 2551 5250
รัฐบาลไทย-ข่าวทำเนียบรัฐบาล-ปลัดกอบชัยฯ ตรวจเยี่ยม SME D Bank สาขาอุดรธานี พร้อมมอบนโยบายและแนวทางการปฏิบัติงานและติดตามการปล่อยสินเชื่อกองทุนเอสเอ็มอีตามแนวประชารัฐ
วันศุกร์ที่ 5 มีนาคม 2564
ปลัดกอบชัยฯ ตรวจเยี่ยม SME D Bank สาขาอุดรธานี พร้อมมอบนโยบายและแนวทางการปฏิบัติงานและติดตามการปล่อยสินเชื่อกองทุนเอสเอ็มอีตามแนวประชารัฐ
. นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานบอร์ดธนาคารพัฒนาวิสาหกิจขนาดกลางและขนาดย่อมแห่งประเทศไทย ลงพื้นที่ตรวจเยี่ยมธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) สาขาอุดรธานี
วันนี้ (5 มีนาคม 2564) เวลา 16.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานบอร์ดธนาคารพัฒนาวิสาหกิจขนาดกลางและขนาดย่อมแห่งประเทศไทย ลงพื้นที่ตรวจเยี่ยมธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) สาขาอุดรธานี พร้อมมอบนโยบายและแนวทางการปฏิบัติงานพร้อมให้กําลังใจในการปฏิบัติงานแก่ผู้บริหารและเจ้าหน้าที่สาขา พร้อมติดตามการปล่อยสินเชื่อกองทุนเอสเอ็มอีตามแนวประชารัฐให้รวดเร็ว เพื่อเร่งช่วยเหลือผู้ประกอบการในพื้นที่ต่อไป
โดยมีนางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายพัตทอง กิตติวัฒน์ อุตสาหกรรมจังหวัดขอนแก่น ร่วมลงพื้นที่ และมีนายพิชิต มิทราวงศ์ ผู้ช่วยกรรมการผู้จัดการ SME D Bank นางสาวกนิษฐา เสมอพิทักษ์ ผู้จัดการ SME D Bank สาขาอุดรธานี ให้การต้อนรับ #กระทรวงอุตสาหกรรม #prindustry #SMEDBank
รัฐบาลไทย-ข่าวทำเนียบรัฐบาล-ถ้อยแถลงนายกรัฐมนตรี พิธีเปิดงานสัมมนา 2021 OECD Global Anti-Corruption & Integrity Forum
วันพุธที่ 24 มีนาคม 2564
ถ้อยแถลงนายกรัฐมนตรี พิธีเปิดงานสัมมนา 2021 OECD Global Anti-Corruption & Integrity Forum
ถ้อยแถลงนายกรัฐมนตรี
พิธีเปิดงานสัมมนา 2021 OECD Global Anti-Corruption & Integrity Forum
ถ้อยแถลงนายกรัฐมนตรี
พิธีเปิดงานสัมมนา2021 OECD Global Anti-Corruption & Integrity Forum
วันอังคารที่ 23มีนาคม 2564
.................................................................
ท่านเลขาธิการOECD อังเคลกูเรีย
ท่านผู้มีเกียรติทุกท่าน
ผมรู้สึกยินดีเป็นอย่างยิ่งที่ได้มีส่วนร่วมในงานสัมมนา 2021 OECD Global Anti-Corruption & Integrity Forum
วิกฤตโควิด -19 พิสูจน์ให้พวกเราเห็นแล้วว่า ภาครัฐเพียงลําพังไม่สามารถรับมือกับวิกฤตได้อย่างมีประสิทธิภาพ ต้องสานพลังจากทุกภาคส่วนร่วมกันแก้ไขปัญหา ซึ่งที่ผ่านมาประเทศไทยได้ระดมความร่วมมือจากทุกภาคส่วน โดยจัดตั้งศูนย์บริหารสถานการณ์การแพร่ระบาดของโรคติดเชื้อโควิด-19 (ศบค.) โดยมีผู้แทนจากหน่วยงานภาครัฐจํานวน ๑๖ หน่วยงาน ภาคเอกชน และภาควิชาการ มาร่วมกันกําหนดนโยบายและมาตรการเร่งด่วนในการบริหารสถานการณ์ดังกล่าว ภายใต้การบูรณาการข้อมูลเพื่อการตัดสินใจอย่างรอบด้าน ทําให้สามารถตอบสนองต่อวิกฤตได้อย่างรวดเร็ว และให้ความช่วยเหลือประชาชนได้ทุกกลุ่มอย่างทั่วถึงและเป็นธรรม ส่งผลให้ไทยได้รับการยอมรับและยกย่องจากนานาประเทศถึงความมีประสิทธิภาพในการรับมือกับสถานการณ์โควิด-19 จากความสําเร็จดังกล่าว
ผมขอย้ําว่า ที่ผ่านมารัฐบาลไทยตระหนักถึงความสําคัญของปัญหาทุจริตคอร์รัปชันและการเสริมสร้างความซื่อตรง จึงได้มีความร่วมมือกับ OECD ซึ่งประเทศไทยเป็นประเทศแรกของภูมิภาคเอเชียแปซิฟิกที่ได้ประเมินตนเองตามกรอบของ OECD ครบทุกมิติ และได้นําข้อเสนอแนะของ OECD มาเป็นมาตรการในแผนการปฏิรูปประเทศด้านการป้องกันและปราบปรามการทุจริตและประพฤติมิชอบ
นอกจากนี้ ยังได้นําข้อเสนอแนะมาขับเคลื่อนให้เกิดความเข้มแข็งยิ่งขึ้น โดยการปรับปรุงการประเมินคุณธรรมและความโปร่งใสในการดําเนินงานของหน่วยงานภาครัฐ ยึดหลัก Good Governance ในการบริหารราชการ มุ่งเน้นความโปร่งใส ปฏิบัติหน้าที่บนความถูกต้อง ลดการใช้ดุลยพินิจ ส่งเสริมการเป็นรัฐบาลเปิด (Open Government) และเชื่อมโยงกันด้วยข้อมูลผ่านเทคโนโลยีดิจิทัล รวมถึงเปิดโอกาสให้ประชาชนเข้ามามีส่วนร่วมในการสอดส่อง ให้ข้อมูล หรือแจ้งเบาะแส ไม่ให้เกิดการเรียกรับผลประโยชน์หรือการทุจริต
ในระยะต่อไป OECD และรัฐบาลไทยจะมีการเปิดตัวรายงานการเสริมสร้างความซื่อตรงในการบริหารงานภาครัฐ ระยะที่ ๒ ในเดือนเมษายนนี้ โดยหวังเป็นอย่างยิ่งว่า ประเทศไทยจะสามารถเป็นต้นแบบให้แก่ประเทศอื่น ๆ ในภูมิภาค รวมไปถึงประเทศสมาชิก OECD
สุดท้ายนี้ ผมในฐานะตัวแทนของคนไทยทุกคน ต้องขอขอบคุณ OECD ภายใต้ความร่วมมือ OECD-Thailand Country Programme และในฐานะผู้นํารัฐบาลไทย ซึ่งผมเชื่อมั่นเป็นอย่างยิ่งว่า ความร่วมมือร่วมใจระหว่างกันของทุกประเทศ ทุกภาคส่วนจะสามารถแก้ไขปัญหาต่าง ๆ ที่เกิดขึ้น และจะเป็นพลังสําคัญที่ก่อให้เกิดผลสําเร็จร่วมกันอย่างเป็นรูปธรรมต่อไป
ขอบคุณครับ
..................................................................
รัฐบาลไทย-ข่าวทำเนียบรัฐบาล-กระทรวงยุติธรรมจัดการประชุมคู่ขนานระหว่างการประชุม UN Crime Congress สมัยที่ ๑๔ เน้นย้ำความสำคัญสาธารณสุขในเรือนจำในช่วงโควิด - ๑๙
วันพุธที่ 10 มีนาคม 2564
กระทรวงยุติธรรมจัดการประชุมคู่ขนานระหว่างการประชุม UN Crime Congress สมัยที่ ๑๔ เน้นย้ําความสําคัญสาธารณสุขในเรือนจําในช่วงโควิด - ๑๙
กระทรวงยุติธรรมจัดการประชุมคู่ขนานระหว่างการประชุม UN Crime Congress สมัยที่ ๑๔ เน้นย้ําความสําคัญสาธารณสุขในเรือนจําในช่วงโควิด - ๑๙
ในวันพุธที่ ๑๐ มีนาคม ๒๕๖๔
กระทรวงยุติธรรมได้จัดการประชุมคู่ขนาน (Ancillary Meeting) ระหว่างการประชุม UN Crime Congress สมัยที่ ๑๔
ในหัวข้อ Health Care in Prison : Management during the COVID-19 Pandemic
ระหว่างเวลา ๐๙.๓๐ - ๑๑.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม
โดยส่งสัญญาณภาพไปยัง website ของการประชุม UN Crime Congress เพื่อให้ผู้สนใจสามารถเข้ารับชมได้จากทั่วโลก
การประชุมคู่ขนานดังกล่าวได้รับเกียรติจากผู้ทรงคุณวุฒิ ได้แก่ นายอัสนีย์ สังขเนตร ผู้ตรวจราชการ กรมราชทัณฑ์ ที่ทําหน้าที่เป็นผู้ดําเนินรายงาน (Moderator) ร่วมด้วยวิทยากร (Speaker) จํานวน ๔ ราย ได้แก่ Mr. Dai Tanaka (Prison Management and Covid-19 Project Coordinator, UNODC) นายวีระกิตติ์ หาญปริพรรณ์ รองอธิบดีกรมราชทัณฑ์ Ms. Jennifer Wheatley (Assistant Commissioner for Health, Canadian Department of Corrections) และ Ms. Karen Peters (Regional Drugs and Health Programme Officer, UNODC) โดยมีวัตถุประสงค์เพื่อเน้นย้ําความสําคัญของการจัดการด้านสาธารณสุขภายในเรือนจํา ในช่วงสถานการณ์การแพร่ระบาดของโรคติดเชื้อไวรัสโคโรนา ๒๐๑๙ รวมถึงการนํามาตรฐานสากลมาปรับใช้ อาทิเช่น ข้อกําหนดแมนเดลา และข้อกําหนดกรุงเทพฯ เป็นต้น
รัฐบาลไทย-ข่าวทำเนียบรัฐบาล-จุรินทร์ จัด อบรมภาวะผู้นำพาณิชย์จังหวัด เดินหน้า 14 แผนงานนโยบายกระทรวงพาณิชย์
วันพุธที่ 10 มีนาคม 2564
จุรินทร์ จัด อบรมภาวะผู้นําพาณิชย์จังหวัด เดินหน้า 14 แผนงานนโยบายกระทรวงพาณิชย์
11 มีนาคม 2564 เวลา 12.30 น. นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการฝึกอบรมหลักสูตร Leadership for Leader พาณิชย์จังหวัด
โดยมีผู้บริหารและพาณิชย์จังหวัดทั่วประเทศเป็นการฝึกอบรมผ่านทางระบบออนไลน์และที่ล้อมวงแลกเปลี่ยนระหว่างกันที่สํานักปลัดกระทรวงพาณิชย์
รองนายกรัฐมนตรีและรัฐมนตรีว่าการกระทรวงพาณิชย์ ระบุว่า ได้มอบนโยบายให้มีการจัดการอบรมให้ความรู้กับพาณิชย์จังหวัดทั่วทั้งประเทศเพื่อพัฒนาศักยภาพในการทําหน้าที่ให้สมบูรณ์แบบยิ่งขึ้นและเรื่องการให้ความรู้ภาวะผู้นําสําหรับผู้นําที่เรียกว่า Leadership for Leader อบรมทั้งหมด 11 วัน โดยหัวใจสําคัญคือต้องการที่จะให้ปรับบทบาทของพาณิชย์จังหวัดจากผู้คุมกฎกติกาเป็นผู้ให้บริการประชาชน ทั้งภาคเอกชน ภาคการผลิต ภาคบริการ รวมทั้งเกษตรกรมากขึ้น
" มุ่งเน้นให้พาณิชย์จังหวัดใช้กลไกทีมเซลล์แมนจังหวัดซึ่งประกอบด้วย ภาคเอกชน ภาคการผลิต ภาคบริการ เกษตรกร และภาคอื่นๆที่เกี่ยวข้องเป็นเครื่องมือในการแก้ปัญหาส่งเสริมการค้าในจังหวัดให้มีประสิทธิภาพ ประสิทธิผลมากขึ้น และมุ่งเน้นในเรื่องการแก้ปัญหาเชิงรุกโดยไม่ต้องรอให้ปัญหาเข้ามา โดยวิ่งเข้าไปหาปัญหาและเร่งแก้ปัญหาให้เสร็จจบในส่วนของภูมิภาคไม่ลุกลามมาถึงส่วนกลางที่ผ่านมาสามารถทําได้ดี " นายจุรินทร์ กล่าว
นอกจากนั้น รองนายกรัฐมนตรีและรัฐมนตรีว่าการกระทรวงพาณิชย์ยังให้แนวทางพาณิชย์จังหวัดนํา 14 แผนงานนโยบายปี 2564 มาบังคับใช้ให้บรรลุผลในทุกพื้นที่ทุกจังหวัด และการแก้ปัญหาในภาวะวิกฤตโดยเฉพาะช่วงโควิดเข้าไปช่วยเหลือเกษตรกร สินค้าชุมชน สหกรณ์ ให้ความช่วยเหลือกับ ไมโครเอสเอ็มอี เอสเอ็มอีต่างๆร่วมกับภาคเอกชนและหน่วยงานต่างๆ และจากนี้ไปจะมีการให้ความรู้กับผู้ช่วยพาณิชย์จังหวัดเป็นหลักสูตรต่อไปด้วย เป้าหมายสูงสุดจะเป็นประโยชน์ต่อการปฎิบัติราชการของพาณิชย์จังหวัดและทํางานให้เกิดประโยชน์สูงสุดกับประชาชนในพื้นที่
รัฐบาลไทย-ข่าวทำเนียบรัฐบาล-การประชุมการพัฒนาระบบเทคโนโลยีสารสนเทศสำหรับการกำกับติดตามการปฏิบัติงานของ สอจ. 76 จังหวัด
วันพฤหัสบดีที่ 11 มีนาคม 2564
การประชุมการพัฒนาระบบเทคโนโลยีสารสนเทศสําหรับการกํากับติดตามการปฏิบัติงานของ สอจ. 76 จังหวัด
ปลัดฯ กอบชัย เป็นประธานการประชุมการพัฒนาระบบเทคโนโลยีสารสนเทศสําหรับการกํากับติดตามการปฏิบัติงานของ สอจ. 76 จังหวัด
วันนี้ (11 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมการพัฒนาระบบเทคโนโลยีสารสนเทศสําหรับการกํากับติดตามการปฏิบัติงานของ สอจ. 76 จังหวัด โดยมี นางวรวรรณ ชิตอรุณ รองปลัดกระทรวงอุตสาหกรรม นายสุระ เพชรพิรุณ นายสมพล โนดไธสง นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรมรักษาการในตําแหน่งผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
สําหรับการประชุมดังกล่าว เป็นการพัฒนาระบบเทคโนโลยีสารสนเทศของ สปอ. เพื่อใช้เป็นเครื่องมือ กลไกในการปรับเปลี่ยนและเสริมสร้างการทํางานของหน่วยงานให้มีประสิทธิภาพเพิ่มมากขึ้น ให้สอดคล้องตามนโยบายการปฏิรูประบบราชการสู่ 4.0 ในด้าน Digital Transformation โดยได้พัฒนาระบบการกํากับติดตามการปฏิบัติงานที่สําคัญของ สํานักงานจังหวัดทั้ง 76 จังหวัด ซึ่งในระยะแรกได้พัฒนางานการกํากับติดตามกระบวนงานพิจารณาการอนุญาตต่าง ๆ ของ สอจ. ตาม พ.ร.บ. การอํานวยความสะดวกในการพิจารณาอนุญาตของทางราชการ พ.ศ. 2558 หรือระบบ I-control ผ่านระบบ Application/Software ชื่อ I-Control (i-C) ทั้งนี้ ยังมีอุตสาหกรรมจังหวัด ทั้ง 76 จังหวัด เข้าร่วมการประชุมทางไกลผ่านระบบ Web Conference (ZOOM) อีกด้วย
รัฐบาลไทย-ข่าวทำเนียบรัฐบาล-เห็นชอบ! ทุน สควค. สร้างครูวิทย์ ระยะ 4 เสริมกำลังพัฒนาประเทศ
วันพฤหัสบดีที่ 25 มีนาคม 2564
เห็นชอบ! ทุน สควค. สร้างครูวิทย์ ระยะ 4 เสริมกําลังพัฒนาประเทศ
...
นโยบายขับเคลื่อนประเทศหลายเรื่อง เช่น ประเทศไทย 4.0 เขตพัฒนาเศรษฐกิจพิเศษ EEC อุตสาหกรรมเป้าหมาย (S-Curve) โมเดลเศรษฐกิจ BCG ฯลฯ ล้วนแล้วแต่ต้องใช้วิทยาศาสตร์ เทคโนโลยีและนวัตกรรม เป็นฐานในการพัฒนา
.
การผลิตกําลังคนที่มีคุณภาพเพื่อรองรับการเติบโตของประเทศในอนาคตจึงเป็นงานสําคัญ โดย ครม. ได้เห็นชอบ ทุน สควค. หรือ โครงการส่งเสริมการผลิตครูที่มีความสามารถพิเศษทางวิทยาศาสตร์และคณิตศาสตร์ ในระยะที่ 4 ปี 2564-2567 เพื่อสร้างครูด้านวิทยาศาสตร์ที่มีศักยภาพสูง ช่วยยกระดับการศึกษาขั้นพื้นฐาน
.
ทุนนี้จะผลิตครูคุณภาพสูง เพื่อสอนวิชา ฟิสิกส์ เคมี ชีววิทยา คณิตศาสตร์ และคอมพิวเตอร์ โดยแบ่งเป็น 2 ประเภททุน
.
1) ทุนปริญญาตรี-โท ภาคปกติในประเทศ ป.ตรี สาขาวิทยาศาสตร์ และ ป.โท สาขาวิทยาศาสตร์ศึกษา ระยะเวลารับทุน 6 ปี จํานวน 4 รุ่น ปีละไม่เกิน 150 ทุน
.
2) ทุนระดับปริญญาโท ภาคปกติในประเทศ ในสาขาวิทยาศาสตร์ศึกษา ระยะเวลารับทุน 2 ปี จํานวน 4 รุ่น ปีละไม่เกิน 150 ทุน
.
ครูจากทุน สควค. นี้ จะบรรจุเข้าสู่โรงเรียนมัธยม ตั้งแต่ปี 2570-2573 โดยจะกระจายไปจังหวัดละ 1-2 คน เพื่อให้โรงเรียนทุกจังหวัดที่มีความขาดแคลนได้ครูวิทย์ที่มีศักยภาพสูงเข้าไปช่วยทํางาน
.
ผู้สนใจสอบถามรายละเอียดได้ที่ สถาบันส่งเสริมการสอนวิทยาศาสตร์และเทคโนโลยี หรือ สสวท.
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
เสนอต้มยํากุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
เปิดจองแล้ว ! เคหะสุขประชา บ้านเช่า สําหรับผู้มีรายได้น้อย
รัฐบาลไทย-ข่าวทำเนียบรัฐบาล-หนุน “เสาหลักครอบครัว” พื้นที่เป้าหมายฉีดวัคซีนก่อน
วันอังคารที่ 23 มีนาคม 2564
หนุน “เสาหลักครอบครัว” พื้นที่เป้าหมายฉีดวัคซีนก่อน
...
การแพร่ระบาดของโรคโควิด-19 ระลอกใหม่ ทําให้มีตัวเลขผู้เสียชีวิตขยับขึ้น พบว่าเป็นผู้ชายมากถึง 22 ราย สูงกว่าผู้หญิงที่พบเพียง 7 ราย และตั้งแต่วันที่ 28 ก.พ. - 18 มี.ค. 2564 ผู้ที่ได้รับการฉีดวัคซีนเป็นผู้ชายร้อยละ 35.5 ผู้หญิงร้อยละ 64.5 มีอายุเฉลี่ยที่ 44 ปี
.
ดังนั้น เพื่อลดความเสี่ยงที่หัวหน้าครอบครัว / เสาหลักครอบครัว จะติดเชื้อโควิด-19 จึงขอเชิญชวนผู้ชายหรือผู้ที่เป็นเสาหลักครอบครัวในพื้นที่เป้าหมาย เข้ารับการฉีดวัคซีนทันที เมื่อได้รับการติดต่อจากเจ้าหน้าที่โรงพยาบาล โปรดอย่าได้กังวลใจ เพราะการฉีดวัคซีนในกลุ่มเป้าหมายช่วงที่ผ่านมานั้น มีความปลอดภัยสูง
.
นอกจากนี้ นักวิชาการผู้เชี่ยวชาญเชื่อว่าวัคซีนจะช่วยลดการแพร่โรคในครอบครัวได้ เพราะขณะนี้ลูกหลานที่มีอายุต่ํากว่า 18 ปียังฉีดวัคซีนไม่ได้ แต่หากพ่อแม่ได้รับการฉีดวัคซีนแล้ว แม้จะได้รับเชื้อ แต่เชื้อจะน้อยลง และไม่สามารถแพร่เชื้อให้คนในครอบครัวได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธอส. สร้างบ้านหลังใหม่ให้แก่นักเรียนที่ยากไร้ พร้อมซ่อมแซมอาคารเรียนและมอบรถรับส่งนักเรียน ให้แก่ ร.ร.บ้านซับเปิบ จ.เพชรบูรณ์
วันจันทร์ที่ 22 มีนาคม 2564
ธอส. สร้างบ้านหลังใหม่ให้แก่นักเรียนที่ยากไร้ พร้อมซ่อมแซมอาคารเรียนและมอบรถรับส่งนักเรียน ให้แก่ ร.ร.บ้านซับเปิบ จ.เพชรบูรณ์
ธอส.จัดพิธีส่งมอบบ้านพักอาศัยหลังใหม่ให้แก่ ด.ญ.มานิดา แก้วส่องศึก นักเรียนโรงเรียนบ้านซับเปิบ ตําบลซับเปิบ อําเภอวังโป่ง จังหวัดเพชรบูรณ์ ด้วยงบประมาณก่อสร้างบ้าน 300,000 บาท เพื่อให้มีบ้านที่เหมาะสมกับการอยู่อาศัย ส่งเสริมให้มีคุณภาพชีวิตความเป็นอยู่
เพชรบูรณ์ : ธนาคารอาคารสงเคราะห์ (ธอส.) จัดพิธีส่งมอบบ้านพักอาศัยหลังใหม่ให้แก่ ด.ญ.มานิดา แก้วส่องศึก นักเรียนโรงเรียนบ้านซับเปิบ ตําบลซับเปิบ อําเภอวังโป่ง จังหวัดเพชรบูรณ์ ด้วยงบประมาณก่อสร้างบ้าน 300,000 บาท เพื่อให้มีบ้านที่เหมาะสมกับการอยู่อาศัย ส่งเสริมให้มีคุณภาพชีวิตความเป็นอยู่ที่ดีขึ้น สอดคล้องกับนโยบายความรับผิดชอบต่อสังคมและสิ่งแวดล้อม หรือ CSR ของธนาคาร
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) นําคณะผู้บริหาร และผู้ปฏิบัติงานของธนาคารอาคารสงเคราะห์ จัดพิธีส่งมอบบ้านหลังใหม่ ให้แก่ ด.ญ.มานิดา แก้วส่องศึก ปัจจุบันศึกษาในระดับชั้นประถมศึกษาปีที่ 6 โรงเรียนบ้านซับเปิบ ตําบลซับเปิบ อําเภอวังโป่ง จังหวัดเพชรบูรณ์ เพื่อให้ ด.ญ.มานิดา และครอบครัวรวม 4 คน ได้มีที่อยู่อาศัยสภาพเหมาะสมกับการดํารงชีวิต โดยธนาคารฯ สนับสนุนงบประมาณก่อสร้างเป็นจํานวนเงิน 300,000 บาท ซึ่งก่อนหน้านี้ ครอบครัวของ ด.ญ.มานิดา ไม่มีที่อยู่อาศัยเป็นของตนเอง โดยอาศัยอยู่ในยุ้งข้าวเก่าที่ชาวบ้านช่วยกันสร้างขึ้นให้เป็นที่พักชั่วคราว ไม่มีห้องน้ํา ซึ่งครอบครัวมีรายได้มาจากเบี้ยคนชราของผู้เป็นย่า และเบี้ยคนพิการของบิดา ขณะที่พี่สาวของ ด.ญ.มานิดา เป็นผู้ที่บกพร่องทางการเรียนรู้ ซึ่งการให้ความช่วยเหลือของ ธอส. ในครั้งนี้ถือเป็นการบรรเทาความเดือดร้อน ทางด้านที่อยู่อาศัยให้แก่ประชาชนที่ยากไร้ สอดคล้องกับพันธกิจ “ทําให้คนไทยมีบ้าน” อีกด้วย และในโอกาสเดียวกันนี้ ธอส. ยังได้ส่งมอบอาคารเรียน โรงเรียนบ้านซับเปิบ ซึ่งในปี 2563 ธนาคารได้ให้การสนับสนุนงบประมาณจํานวนรวม 450,000 บาท สําหรับการปรับปรุงซ่อมแซมอาคารเรียนเดิมที่มีสภาพเก่าทรุดโทรมให้กลับมามีสภาพเหมาะสมต่อการจัดการเรียนการสอน และจัดซื้อรถโรงเรียนเพื่อใช้ในการรับ-ส่งนักเรียนเดินทางไปโรงเรียน หรือกิจกรรมทัศนศึกษาเพื่อประโยชน์ในการเรียนรู้ อีกทั้ง ได้สนับสนุนงบประมาณเพิ่มเติมจํานวน 79,000 บาท สําหรับจัดซื้อเครื่องคอมพิวเตอร์และสื่อการเรียนการสอนเพื่อยกระดับคุณภาพการศึกษาให้แก่เยาวชน นอกจากนี้ ธอส.ยังได้เลี้ยงอาหารกลางวันพร้อมขนมให้แก่เด็กนักเรียนโรงเรียนบ้านซับเปิบอีกด้วย
ทั้งนี้ ธอส. มีภารกิจหลักในการสนับสนุนสินเชื่อเพื่อที่อยู่อาศัยแก่ประชาชน โดยเฉพาะกลุ่มผู้มีรายได้น้อย และปานกลาง ให้มีที่อยู่อาศัยเป็นของตนเองมาตลอดระยะเวลากว่า 67 ปี ธนาคารสร้างโอกาสให้คนไทยได้มีที่อยู่อาศัยเป็นของตนเองมาแล้วมากกว่า 3.7 ล้านครอบครัว ควบคู่ไปกับการให้ความสําคัญกับการดําเนินงานด้านความรับผิดชอบต่อสังคมและสิ่งแวดล้อม หรือ CSR ของธนาคาร ทั้งทางด้านที่อยู่อาศัย การศึกษา สังคมและสิ่งแวดล้อม ส่งเสริมสถาบันพระมหากษัตริย์/ศาสนา/ศิลปวัฒนธรรม และการกีฬา โดยคํานึงถึงการมีส่วนร่วมของชุมชน และการปลูกจิตอาสาช่วยเหลือสังคมของผู้ปฏิบัติงานภายในองค์กร รวมทั้งการสร้างความสัมพันธ์ที่ดีระหว่างชุมชน และสร้างสังคมไทยให้มีคุณภาพชีวิตที่ดีและเติบโตอย่างยั่งยืน
รัฐบาลไทย-ข่าวทำเนียบรัฐบาล-การรถไฟแห่งประเทศไทยเพิ่มตู้โดยสารและขบวนรถพิเศษ 16 ขบวน รองรับการเดินทางเทศกาลสงกรานต์ ปี 2564
วันจันทร์ที่ 22 มีนาคม 2564
การรถไฟแห่งประเทศไทยเพิ่มตู้โดยสารและขบวนรถพิเศษ 16 ขบวน รองรับการเดินทางเทศกาลสงกรานต์ ปี 2564
การรถไฟแห่งประเทศไทย กระทรวงคมนาคม จัดมาตรการอํานวยความสะดวกรองรับการเดินทางของประชาชนช่วงเทศกาลสงกรานต์ ปี 2564 ระหว่างวันที่ 9 - 15 เมษายน 2564
การรถไฟแห่งประเทศไทย กระทรวงคมนาคม จัดมาตรการอํานวยความสะดวกรองรับการเดินทางของประชาชนช่วงเทศกาลสงกรานต์ ปี 2564 ระหว่างวันที่ 9 - 15 เมษายน 2564 โดยเพิ่มเที่ยวขบวนรถพิเศษช่วยการโดยสาร 16 ขบวน และพ่วงตู้โดยสารจนเต็มหน่วยลากจูง รองรับการเดินทางได้สูงสุด 100,000 คนต่อวัน พร้อมจัดศูนย์ปลอดภัยช่วงเทศกาลสงกรานต์ ดูแลประชาชนตลอดการเดินทาง ไม่ให้เกิดปัญหาผู้โดยสารตกค้าง
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า รฟท. ได้จัดมาตรการอํานวยความสะดวกรองรับการเดินทางของประชาชนในช่วงเทศกาลสงกรานต์ ประจําปี 2564 ระหว่างวันที่ 9 - 15 เมษายน 2564 ซึ่งคาดว่าจะมีประชาชนใช้บริการรถไฟเดินทางกลับภูมิลําเนาและท่องเที่ยวจํานวนมาก หลังรัฐบาลได้มีการผ่อนปรนการควบคุมสถานการณ์การแพร่ระบาดของโรคติดเชื้อไวรัส COVID-19 รวมถึงได้ประกาศให้มีวันหยุดยาวตลอดเทศกาลตั้งแต่ 10-15 เมษายน รวม 6 วัน
นายนิรุฒกล่าวเพิ่มว่า รฟท. ยังได้จัดมาตรการดูแลความปลอดภัยในการเดินทางเพิ่มเติม โดยจัดตั้งศูนย์ปลอดภัยในช่วงเทศกาลสงกรานต์ เพื่อทําหน้าที่ติดตามประสานงานกับหน่วยงานที่เกี่ยวข้อง ในการดูแลการเดินทางของผู้โดยสาร การสั่งการแก้ไขเหตุอันตราย และรวบรวมสถิติข้อมูลการเดินทาง ขณะเดียวกันยังได้มีการเฝ้าระวังและตรวจวัดระดับแอลกอฮอล์ สารเสพติดของพนักงานขับรถ เจ้าหน้าที่ประจําขบวนรถ และประจําสถานีก่อนปฏิบัติหน้าที่อย่างเข้มงวด ตลอดจนการห้ามจําหน่ายและดื่มเครื่องดื่มแอลกอฮอล์ และสารเสพติดบนขบวนรถและบริเวณสถานีรถไฟ โดยมีการประสานขอความร่วมมือไปยังกองบังคับการตํารวจรถไฟ เพื่อเพิ่มความเข้มข้นในการตรวจตราอีกทางหนึ่งด้วย
นอกจากนี้ รฟท. ยังคงมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ตามนโยบายของกระทรวงคมนาคม กรมการขนส่งทางราง และกระทรวงสาธารณสุขอย่างเคร่งครัด โดยกําหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากาก การรักษาระยะห่าง Social Distancing ให้มีจุดยืน/ นั่ง ให้ชัดเจนทั้งภายในสถานีและขบวนรถ โดยให้เว้นที่นั่งในลักษณะที่เว้นที่เพื่อไม่ให้ผู้โดยสารนั่งติดกัน ยกเว้นผู้โดยสารที่เดินทางมาด้วยกัน รวมทั้งยังให้มีการจําหน่ายตั๋วโดยสารไว้ที่ร้อยละ 50 ของจํานวนที่นั่งทั้งหมด พร้อมกับให้สแกนแอปพลิเคชัน ไทยชนะ ก่อนและหลังใช้บริการ แต่หากผู้โดยสารไม่สามารถใช้แอปพลิเคชันไทยชนะ ให้สามารถกรอกข้อมูลการเดินทางแทน โดยผู้โดยสารสามารถสอบถามข้อมูลเพิ่มเติม รวมทั้งกําหนดเวลาต่าง ๆ ของขบวนรถที่ให้บริการในช่วงเทศกาลปีใหม่ ได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ Facebook แฟนเพจ ทีมพีอาร์ รฟท.